Kirsi Siren (teatteriohjaaja)

Kirsi Helena Susanna Siren (ent. Aropaltio, o.s. Siren, s. 14. toukokuuta 1945 Helsinki) on suomalainen teatterinjohtaja, ohjaaja ja dramaturgi. Siren on kirjoittanut myös kirjoja ja teatteriarvosteluja. 

 Ura 
Vuonna 1964 ylioppilaaksi kirjoittanut Siren valmistui ohjaaja-dramaturgiksi vuonna 1970 Suomen teatterikoulun korkeakouluosastolta.

Siren toimi Suomen kansallisteatterissa ohjaajan assistenttina vuosina 1968–1969 ja vuosina 1971–1975 ohjaajadramaturgina nukketeatteri Vihreässä Omenassa, jonka perustajajäsen hän oli. Teatteri perustettiin Tampereella pidetyn lastenteatteriseminaarin jälkimainingeissa. Teatterissa oli kolme ohjaajaa ja yksi näyttelijä.

Vuonna 1972 hän teki tv-käsikirjoituksen 10 Koulu-TV:n nukkeohjelmaan.   

Vuonna 1975 hän perusti sisarensa, lavastaja Sara Sirenin (1947–2002) kanssa Espooseen lastenteatterin, Teatteri Hevosenkengän. Espoossa ei ollut tuolloin yhtään ammattiteatteria. Teatteri perustettiin Juhannusmäelle Mankkaalle, huonokuntoiseen ruotsinkielisen Kockby Folkskolanin sivurakennukseen ja toimintaa varten perustettiin kannatusyhdistys. Ensimmäinen esitys oli Karhu, jota ei ollutkaan. Teatteri teki yhteistyötä Kansallisteatterin kanssa, jonka Willensaunassa oli Hevosenkengän esityksiä vuoteen 1999 asti.

Vuonna 1983 teatteri muutti koulun sivurakennuksesta päärakennukseen.

Vuoteen 1999 mennessä Siren oli ohjannut 14 lastennäytelmää. Teatterin ensimmäiset esitykset vietiin Japaniin.

Teatteritaiteen maisteriksi Siren valmistui vuonna 2007.

Vuonna 2019 teatterissa oli 13 kokoaikaista työntekijää ja vierailevia ohjaajia, lavastajia ja näyttelijöitä.

 Luottamustehtäviä 
Siren toimi Espoon kaupunginvaltuuston jäsenenä vuosina 1997–2012. Hän kuului ensin Vihreiden valtuustoryhmään, mutta loikkasi vuonna 2010 Kokoomuksen valtuustoryhmään. Vuoden 2012 kunnallisvaaleissa hän ei enää ollut ehdolla.
Suomen Kansallisoopperan hallintoneuvoksen jäsen 2004–2008.

Hän on ollut myös Espoon kaupunginhallituksessa,  Suomen unimaunima Finlandin hallituksen puheenjohtajana, Espoon taiteilijoiden hallituksessa ja Espoon Unicefissa. 

 Tunnustuksia 
Espoon kaupungin taidepalkinto 1982 
Lastenkulttuurin valtionpalkinto 1989 
Espoon Ella 1999–2000 
Siren palkittiin maaliskuussa 2015 elämäntyöstään lasten- ja nuortenteatteripalkinnolla. Palkinnon myönsi Suomen Teatterit ry ja Suomen Assitej ry. 
Vuonna 2020 hänelle myönnettiin Pro Finlandia -mitali.

 Yksityiselämä 
Sirenin vanhemmat ovat arkkitehdit Kaija ja Heikki Siren. He toimivat myös teatterimaailmassa, Kaija Siren teki pukusuunnittelua, Heikki Siren lavastuksia. Sirenin isoisä, Eduskuntatalon suunnitellut arkkitehti J. S. Sirén, oli Kansallisteatterin hallintoneuvoston puheenjohtaja.

Siren asuu miehensä kanssa Espoossa ja hänellä on neljä lasta.

 Ohjauksia 
Neito kaunis ja peto hirveä, 1981, ohjaus ja dramatisointi 
Lumipalloprinssi, 1995, ohjaus ja dramatisointi 
Juokseva mokkasiini, 1997, ohjaus ja dramatisointi 
Emppu, 1985, elokuvakäsikirjoitus ja nukkeohjaus 
Simpanssiveljeni Bruno
Urpon ja Turpon joulu, 2010
Lumikuningatar, 2019
Ilo, riemu ja viinirypälä, 2019

 Teoksia 
Nukketeatteri ja naamioleikit, 1979 
Kultakutri ja muita näytelmiä nukeille ja näyttelijöille, 1987 
Suuresta suvusta pieneen perheeseen : itäsuomalainen perhe 1700-luvulla, 1999
Kirsi Siren – Elämäni näytökset, Into 2025

 Lähteet 

Luokka:Suomalaiset teatterinjohtajat
Luokka:Suomalaiset teatteriohjaajat
Luokka:Espoon kaupunginvaltuutetut
Luokka:Vihreän liiton poliitikot
Luokka:Kansallisen Kokoomuksen poliitikot
Luokka:Pro Finlandia -palkitut
Luokka:Vuonna 1945 syntyneet
Luokka:Elävät henkilöt